У сваю чаргу дырэктар Савета Еўропы па палітычных пытаннях Аляксандр Гесэль звярнуў увагу, што апошнія пяць гадоў адносіны паміж Беларуссю і Саветам Еўропы былі перазапушчаны, адбыўся вялікі прагрэс у супрацоўніцтве. У прыватнасці, у Беларусі з’явіўся інфармацыйны пункт Савета Еўропы, і бакі гатовы развіваць узаемадзеянне па розных напрамках. “Штогод мы праводзім прыкладна 45—50 мерапрыемстваў — гэта вельмі шмат для краіны, якая фармальна не з’яўляецца членам Савета Еўропы, — сказаў ён. — Кожны год у Беларусь прыязджае прыкладна 120 экспертаў: нам неабходна сустракацца, пазнаваць адно аднаго і разумець, у якім напрамку развіваць супрацоўніцтва”.